31988R3939
L 348/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 3939/88 НА КОМИСИЯТА
от 16 декември 1988 година
за изменeние на Регламент (EИО) № 2580/88 относно определяне на правилата за промени в списъка на сортовете ориз, предвиден в приложение Б към Регламент (EИО) № 3878/87 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 3878/87 на Съвета от 18 декември 1987 г. за помощта при производството на определени сортове ориз (1), изменен с Регламент (EИО) № 1424/88 (2), и по-специално член 2, параграф 3 от него,
като има предвид, че член 2, параграф 1 от Регламент (EИО) № 2580/88 на Комисията (3) определя 31 юли за подаване на заявленията на държавите-членки за включване на сортове ориз в приложение Б към Регламент (EИО) № 3878/87;
като има предвид, че включването в националния каталог е съществено условие за подаването на такива заявления; като има предвид, че тъй като подобно условие не може да бъде изпълнено до тази дата, която предхожда прибирането на реколтата, въпросната дата трябва да бъде отложена за 20 декември;
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В член 2, параграф 1 от Регламент (EИО) № 2580/88, „31 юли“ се заменя с „20 декември“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 декември 1988 година.